stanford-oval/wikipedia huggingface dataset:
Kokous- ja kongressipalvelut
Turvallisuus kokousten ja kongressien näkökulmasta > Vierailijan näkökulma turvallisuuteen

Suomi on turvallinen maa kongressi- tai kokousmatkailijalle. Kokous- tai kongressimatkustaja tietää Suomen olevan sekä poliittisesti että yhteiskunnallisesti rauhallinen maa. (Aarrejärvi 2003, 83)
Kokouksen tai kongressin vuoksi matkustavalle henkilölle ei kuitenkaan riitä pelkästään tieto siitä, että maa on turvallinen vaan heille pitää tulla myös tunne turvallisuudesta henkilökunnan työskentelystä ja ammattitaidosta sekä tiloista missä toimitaan. Turvallisuuden voidaan sanoa olevan arvoa, jonka ihminen kokee. Arvo syntyy silloin kun tunne turvattomuudesta on poissa. (Verhelä, 141) Järjestäjän tulee huomioida myös eri kulttuureista tulevat osallistujat niin, että myös he saavat tarvittavat ohjeet ja tiedot omalla kielellään ja voivat toimia samalla tavoin kuin muut turvallisuuden vaarantuessa. Turvallisuusriskejä ei saa syntyä kielimuurin vuoksi. (Turvallisuus- ja kemikaaliviraston www-sivut 2017)
Turvallisuuden tunne voidaan rakentaa asiakkaalle positiiviseksi. Esimerkiksi markkinoinnilla ja ennakkotiedoilla voidaan luoda asiakkaalle tunne kokouksen järjestäjän luotettavuudesta ja kyvystä hoitaa turvallisuuteen liittyvät asiat hyvin. Kokouksen tai kongressin tilojen siisteys ja toimintaympäristö vaikuttavat myös turvallisuuteen esimerkiksi koneiden sekä laitteiden oikein sijoittelu ja laitteiden johdot ovat pois lattioilta tai käytäviltä. (Verhelä 2007, 147)
Kokouksen tai kongressinjärjestäjän on annettava osallistujalle tiedot turvallisuuteen liittyvistä asioista tai turvallisuusuhasta, jos sellaista kohdistuu järjestettävään kokoukseen tai kongressiin. (Turvallisuus- ja kemikaaliviraston www-sivut 2017)
Turvallisuus kokousten ja kongressien näkökulmasta > Turvallisuusasiakirja

Turvallisuusasiakirja perustuu kuluttajaturvallisuuslakiin (920/2011), joka sisältää kokonaisuudessaan olevan suunnitelman vaarojen ja riskien ehkäisemiseen sekä niiden hallitsemiseen. Turvallisuusasiakirja tulee olla laadittuna ennen palvelun tarjoamisen aloittamista. (Turvallisuus- ja kemikaaliviraston www-sivut 2017)
Asiakirja ei ole pakollinen kaikille kuluttajapalveluita tarjoaville. Turvallisuus- ja kemikaalivirasto TUKES on laatinut listan, joilta kaikilta turvallisuusasiakirja vaaditaan. (Turvallisuus- ja kemikaaliviraston www-sivut 2017) Kokous- ja kongressipalveluihin tämä liittyy siten, että turvallisuusasiakirja vaaditaan silloin, kun on kyseessä tapahtuma, johon liittyy riski esimerkiksi suuren väkijoukon takia. Pienille kokoustarjoajille tämä ei ole oleellista, mutta isompia kokouksia ja konferensseja järjestettäessä on turvallisuusasiakirja luotava.
Turvallisuus kokousten ja kongressien näkökulmasta > Turvallisuusluvat ja -lait

Kokous- ja kongressipalvelut voidaan rinnastaa lupien perusteella tapahtuman järjestämiseen. Kokeneet kokouspalveluita tuottavat yritykset omaavat kaikki heille tarpeelliset luvat ja ovat ottaneet ne huomioon jo palvelun tarjoamisen suunnittelu vaiheessa.
Järjestäjän on otettava huomioon muun muassa näitä lakeja, joita ovat kokoontumislaki (530/1999), laki järjestyksenvalvojista (533/1999), pelastuslaki (468/2003), asetus pelastustoimesta (787/2003), kuluttajansuojalaki (38/1978), laki kulutustavaroiden ja kuluttajapalvelusten turvallisuudesta (74/2004), terveydensuojelulaki (763/1994), ympäristönsuojelulaki (86/2000), tuotevastuulaki (694/1990), vahingonkorvauslaki (412/2003), meluntorjuntalaki (382/1987) ja jätelaki (1072/1993). (Vinni 2014)
Kuluttajapalvelun tarjoaja on aina itse vastuussa, että hänellä on kaikki tarvittavat ja vaadittavat luvat toimintaan, sekä hän noudattaa kaikkia yritystä koskevia lakeja.
Turvallisuus kokousten ja kongressien näkökulmasta > Pelastussuunnitelma

Pelastussuunnitelma on laadittava aina silloin, kun paikalla läsnä on samanaikaisesti vähintään 200 ihmistä tai jos tapahtumaan liittyy riskejä. Riskejä voi olla esimerkiksi kokouksen tai konferenssin luonne. Pelastussuunnitelma on toimitettava viimeistään 14 vuorokautta ennen palvelun tarjoamisen aloittamista. Monilla kokouspalveluita tarjoavilla löytyy pelastussuunnitelma jo valmiiksi, jos heillä on tarjota näin isot tilat käyttöä varten ja esimerkiksi hotelleilla, jotka voivat myös kokouspalveluita tarjota, on oltava pelastussuunnitelma jo valmiina.  (Vinni 2014, 25-26)
Pelastussuunnitelman tulee olla selkeä ja käytännöllinen ja sen tulee sisältää kaikki perustiedot, sekä mahdolliset riskit. Pienemmissä kokoustiloissa pelastussuunnitelma ei ole välttämätön, jolloin onnettomuuden sattuessa riittää, että paikalle hälytetään paikallisia aluepelastuslaitoksen yksiköitä. (Vinni 2014, 26)
Kongressipalvelutoimistot

Suurissa kongresseissa ja tapahtumissa järjestäjän kannattaa pyytää ammattilaisten apua. Kongressialan ammattilaisten avulla ongelmatilanteilta vältytään, joten itse kongressin sisällön ja asiaohjelman suunnitteluun jää enemmän aikaa. Kongressipalvelutoimistot (Professional Congress Organiser; PCO) ovat kongressialan ammattiosaajia, jotka ovat erikoistuneet hoitamaan kongressien käytännön järjestelytehtäviä. Heidän tehtäviin kuuluu muun muassa kongressin talouden hoitaminen, kongressin painotuotteiden ja verkkosivujen suunnittelu ja valvonta, ilmoittautuminen ja siihen liittyvä maksuliikenne, kirjeenvaihto ja osallistumisvahvistukset, kuljetukset, sosiaalinen ohjelma ja majoituksen hoitaminen. (Kongressisuunnittelun opas 2013)
Professional Congress Organizer (PCO)

Professional Congress Organizer on kokouksien, kongressien ja muiden vastaavien tapahtumien järjestämisen ammattilainen. PCO on yritys, joka voi järjestää esimerkiksi kokouksen tai kongressin yritykselle. PCO voi järjestää tapahtuman alusta loppuun tai vaihtoehtoisesti osan/osia siitä.(Visit Helsinki www- sivut 2016)
SITE Society for Incentive Travel Excellence

Society for Incentive Travel Excellence) perustettiin vuonna 1973 ja se koostuu 2000 jäsenestä ja 28:sta paikallisosastosta. Heidän jäsenensä ovat kannustematkojen ammattilaisia, jotka tietävät kokemuksen kautta että kannustava matkailu toimii. Se toimii palkitakseen, ylläpitääkseen ja motivoidakseen työntekijöitä. Maailmanlaajuisen SITE jäsenyhteisön tehtävänä on vahvistaa ja inspiroida tätä epätavallista alaa. SITE järjestää tapahtumia laajalti ympäri maailmaa. (Society for Incentive Travel Excellence www-sivut).
IBTM

IBTM järjestää kansainvälisiä isoja Meetings Industry ammattilaismessuja. IBTM-tapahtumissa siis liikematkailun eli kokousten, konferenssien, kannustematkojen, näyttelyiden ja tapahtumien alan johtavat päättäjät kohtaavat ja saavat loistavan mahdollisuuden luoda uusia suhteita, tehdä globaalia kauppaa sekä edistää omaa liiketoimintaa. Kansainväliset, vaikuttavat tapahtumat ovat räätälöity juuri heidän markkinoilleen, ja tällä tavoin ne palvelevat sekä takaavat huipputason päätöksentekijöiden osallistumisen. Näyttelyt, messut ja muut tapahtumat tarjoavat uniikkeja palveluita ostajille ja myyjille ainutlaatuisten Hosted Buyer Program -ohjelmien kautta. Lisäksi jokaisessa IBTM-tapahtumassa on täysi verkostoitumistapahtuma sekä mahdollisuus osallistua myös korkeatasoiseen opetukseen. (IBTM Events www-sivut).
Oheisohjelma ja retket

Usein kongresseja ja kokouksia järjestäessä kiinnitetään paljon huomiota myös siihen, mikä saa kokousvieraat virkistymään, ja säilyttämään mielenkiintonsa. Erilaista oheisohjelmaa voidaan järjestää monessa eri muodossa. Vieraille tarjotaan usein esimerkiksi kaupunkikierroksia, paikallisia erikoisuuksia ja tapahtumia sekä illanviettoa. 
Vapaa-ajan ohjelma voi vaikuttaa myönteisesti jopa osallistumispäätökseen.(VisitFinland, Kongressisuunnittelunopas, 11.9.2013) Yritysten ja yhdistysten virkistyspäivät ja kongressipäivät ovat hyvä tulon lähde hotelleille, koska esimerkiksi yritykset käyttävät nykyään enemmän rahaa oheisohjelmiin kokousten yhteydessä. Oheisohjelmia voivat olla erilaiset kauneushoidot tai hyvinvointiin liittyvät hoidot, kuten hieronnat.

Turvallisuus- ja kemikaalivirasto valvoo ja edistää kuluttaja- ja kemikaaliturvallisuutta Suomessa
Kortrijk

| Kortrijk |
| --- | --- |
 Kortrijk ja Broelbrugin silta yöllä.
 lippu:  vaakuna

 Kortrijk
 Koordinaatit: 50°50′N, 03°16′E 
Valtio:  Belgia
Provinssi:  Länsi-Flanderi
Perustettu:  1128
Hallinto:  
 – Pormestari:  Vincent Van Quickenborne
Pinta-ala:  
 – Kokonaispinta-ala:  80,02 km²
Väkiluku (2017):  75 736
 – Väestötiheys:  946 as./km²
Aikavyöhyke:  UTC+1
 – Kesäaika:  UTC+2
 
 www.kortrijk.be 
Infobox OKVirheellinen NIMI-arvo: 
Kortrijk (ransk. Courtrai) on kaupunki hollanninkielisessä Belgiassa, Länsi-Flanderin provinssissa. Se sijaitsee Leiejoen varrella. Kaupungin pinta-ala on 80,02 km² ja väkiluku vuoden 2017 alussa 75 736. Lähialueineen siellä asuu noin 277 000 asukasta.
Historia

Roomalaiset perustivat Kortrijkin paikalle Cortracumin. Kaupunginoikeudet Kortrijk sai vuonna 1190, ja se oli keskiajalla pellavasta tehtyjen damastien keskus. Ranskalaiset valtasivat kaupungin 1297, mutta aivan Kortrijkin kaupunginmuurien ulkopuolella heikosti varustautuneet flanderilaiset kukistivat vuonna 1302 ranskalaiset kultaisten kannusten taistelussa.
Saksalaiset valtasivat Kortrijkin ensimmäisessä maailmansodassa, ja se kärsi pahoin niin ensimmäisen kuin toisenkin maailmansodan pommituksissa.
Kulttuuri ja arkkitehtuuri

Kortrijkin tunnetuimpia maamerkkejä ovat muun muassa vuosina 1191–1211 rakennettu Neitsyt Marialle pyhitetty Onze-Lieve-Vrouwekerk, jossa on Antoon van Dyckin maalaus, Broelbrugin silta noin vuodelta 1400, Pyhän Martinuksen kirkko ja flamboyant-tyyliä edustava kaupungintalo.
Kaupungin läheisyydessä on Merkuriukselle omistettu ikivanha kellotorni, joka kuuluu Unescon maailmanperintöluetteloon.
Aiheesta muualla

Kuvia tai muita tiedostoja aiheesta Kortrijk Wikimedia Commonsissa
Viralliset sivut (hollanniksi)
Länsi-Flanderin provinssin kunnat
Koukkuniemen kirjasto

| Koukkuniemen kirjasto> Koukkuniemen kunnalliskodin kirjasto |
| --- | --- |
Sijainti:  Ahlgrenin puistokuja 2 Lapinniemi, 33180 Tampere
Koordinaatit:  61°30′45.1″N, 23°46′44.6″E
Tyyppi:  lähikirjasto, laitoskirjasto
Perustettu:  1959
Kotisivut
Koukkuniemen kirjasto on Koukkuniemen vanhainkodin alueella sijaitseva Tampereen kaupunginkirjaston toimipiste. Kirjastolla on tilat vuonna 2017 valmistuneessa Toukola-rakennuksessa, jossa toimii myös tehostetun palveluasumisen yksikkö.
Historia

Koukkuniemen kunnalliskodin laitoskirjasto siirtyi Tampereen kaupunginkirjaston osaksi keväällä 1959. Kirjasto sijaitsi ensin Jukola-rakennuksessa, kunnes se vuonna 1989 sai uudet tilat Koivula-talon pohjakerroksesta. Toukolassa kirjasto on toiminut tammikuusta 2018 lähtien.
Kirjasto suljettiin koronatilanteen vuoksi maaliskuussa 2020, ja se pysyi pitkään kiinni. Se avattiin uudelleen kesäkuussa 2021.
Mörköooppera

Mörköooppera on Marjatta Pokelan musiikkisatuihin perustuva pienoisooppera, joka oli suurmenestys 1980-luvulla. Oopperassa metsästä tullut mörkö seikkailee Helsingissä. Mörköooppera julkaistiin vinyylinä vuonna 1980.
Mörne

Mörne on sukunimi. Se on muun muassa seuraavien suomalaisten henkilöiden sukunimi:
Arvid Mörne (1876–1946), kirjailija
Axel Mörne (1886–1935), arkkitehti
Barbro Mörne (1903–1987), kirjailija ja kirjastonhoitaja, Arvid Mörnen tytär
Gudrun Mörne (1905–1981), toimittaja ja lastenkirjailija, Arvid Mörnen tytär
Håkan Mörne (1900–1961), matkakirjailija, Arvid Mörnen poika
Signe Mörne (o.s. Hagelstam, 1875–1952), näyttelijä, lausuja ja kirjailija, Arvid Mörnen puoliso
| --- | --- |
: Tällä täsmennyssivulla luetellaan henkilöitä, joilla on sama sukunimi.
Robert Hood

Hood levysoitinten ääressä Dublinissa huhtikuussa 2009
Robert Hood on yhdysvaltalainen elektronisen musiikin tuottaja ja DJ. Hänet tunnetaan erityisesti työstään minimalistisen teknomusiikin parissa. Hood oli myös mukana perustamassa detroitilaista Underground Resistance -kollektiivia "Mad" Mike Banksin ja Jeff Millsin kanssa 1980- ja 1990-lukujen vaihteessa. Muutamaa vuotta myöhemmin, jo UR:n jätettyään, hän perusti oman levymerkin nimeltään M-Plant. Hänen levytyksiään on julkaistu M-Plantin lisäksi ainakin Millsin Axisilla, Juan Atkinsin Metroplexilla ja eurooppalaisella Tresorilla.
Aiheesta muualla

Robert Hood Discogs-sivustolla (englanniksi)
M-Plant Discogs-sivustolla (englanniksi)
Robert Horry

Horry vuonna 2012.
Robert Keith Horry (s. 25. elokuuta 1970 Andalusia, Alabama) on yhdysvaltalainen kilpauransa päättänyt koripalloilija, joka pelasi NBA:ssa 1107 runkosarjaottelua ja 244 pudotuspeliä vuosina 1992–2008. Hän voitti seitsemän NBA-mestaruutta ja on ainoa tähän pystynyt pelaaja, joka ei voittanut mestaruuksiaan 1950–1970-lukujen Boston Celticsissä.
Houston Rockets varasi Horryn NBA:n vuoden 1992 varaustilaisuudessa ensimmäisellä kierroksella numerolla 11. Hän voitti Houstonissa NBA:n mestaruuden vuosina 1994 ja 1995. Kesällä 1996 hänet myytiin Phoenix Sunsiin kaupassa, jossa muun muassa Charles Barkley siirtyi toiseen suuntaan. Jo tammikuussa 1997 Horry myytiin Los Angeles Lakersiin, jossa hän pelasi vuoteen 2003 saakka ja voitti NBA-mestaruuden vuosina 2000, 2001 ja 2002. Kesällä 2003 hän siirtyi San Antonio Spursiin, jossa hän voitti mestaruuden vuosina 2005 ja 2007. Kauden 2007–2008 jälkeen hän lopetti peliuransa.
Horry valittiin NBA:n tulokkaiden kakkostähdistöön vuonna 1993.
Aiheesta muualla

Kuvia tai muita tiedostoja aiheesta Robert Horry Wikimedia Commonsissa
Houston Rockets – NBA:n mestari 1994
1 Scott Brooks ·
3 Richard Petruška ·
7 Carl Herrera ·
10 Sam Cassell ·
11 Vernon Maxwell ·
17 Mario Elie ·
20 Larry Robinson ·
21 Chris Jent ·
25 Robert Horry ·
30 Kenny Smith ·
33 Otis Thorpe ·
34 Hakeem Olajuwon ·
35 Earl Cureton ·
42 Eric Riley ·
50 Matt Bullard

Päävalmentaja Rudy Tomjanovich 

Apuvalmentajat Bill Berry · Jim Boylen · Carroll Dawson · Larry Smith
Houston Rockets – NBA:n mestari 1995
7 Carl Herrera ·
10 Sam Cassell ·
11 Vernon Maxwell ·
15 Tim Breaux ·
17 Mario Elie ·
22 Clyde Drexler ·
25 Robert Horry ·
27 Charles Jones ·
30 Kenny Smith ·
31 Tracy Murray ·
32 Pete Chilcutt ·
34 Hakeem Olajuwon ·
52 Chucky Brown ·
55 Žan Tabak

Päävalmentaja Rudy Tomjanovich 

Apuvalmentajat Bill Berry · Jim Boylen · Carroll Dawson · Larry Smith
Robert Hossein

Robert Hossein vuonna 2018.
Robert Hossein (30. joulukuuta 1927 Pariisi, Ranska – 31. joulukuuta 2020) oli ranskalainen näyttelijä, ohjaaja, käsikirjoittaja ja näytelmäkirjailija.
Hossein syntyi Pariisissa, ja hänen isänsä oli säveltäjä André Hossein.
Hossein aloitti uransa 1940-luvulla sekä teatterissa että elokuvissa. Hänen ohjasi ja kirjoitti ensimmäisen näytelmänsä vuonna 1949. Les Voyous’ta esitettiin Vieux-Colombier’n teatterissa. Hossein ohjasi urallaan muun muassa William Shakespearen, Federico García Lorcan ja Maksim Gorkin näytelmiä.
Näyttelijänä Hossein alkoi 1950-luvulla saada suurempia rooleja. Hän näytteli muun muassa elokuvissa Rififi (1955) ja Rouva Suorasuu (1961). Elokuvatähdeksi Hossein nousi vuonna 1964, kun hän esiintyi Michèle Mercier’n vastanäyttelijänä elokuvassa Angelika. Se perustui Anne Golonin Angelika-kirjasarjaan. Hossein näytteli 1960-luvulla kaikkiaan viidessä Angelika-elokuvassa.
Hossein muutti vuonna 1971 Reimsiin, missä hän ohjasi joitakin suuria näytelmiä. Ne eivät kuitenkaan menestyneet odotutesti, ja hän joutui jättämään kaupungin jo vuonna 1976. Hossein perusti kuitenkin oman teatteriseurueen ja alkoi tuottaa näytelmiä Pariisissa. Hän itse ei kutsunut tuotantojansa näytelmiksi vaan spektaakkeleiksi. Hossein ohjasi Palais des Sportsiin muun muassa näytelmäversiot Panssarilaiva Potemkinista (1975), Pariisin Notre-Damesta (1978) ja Kurjista (1980). Les misérables oli niin menestyksekäs, että vuonna 1983 Hossein voitti Moskovan kansainvälisten elokuvajuhlien erikoispalkinnon ja oli ehdolla César-palkinnon saajaksi.
Hossein jatkoi oman teatteriseurueensa kanssa 2000-luvulla saakka, mutta hänen suosionsa alkoi laantua. Hän alkoikin keskittyä enemmän Marigny-teatteriin, jonka taiteelliseksi johtajaksi hänet valittiin vuonna 2000. Marigny-teatterissa Hossein työskenteli vuoteen 2008, mutta hän jatkoi sen jälkeen uraansa vielä useissa näytelmissä.
Hossein kuoli joulukuussa 2020 covid-19-tautiin 93 vuoden iässä.
Aiheesta muualla

Kuvia tai muita tiedostoja aiheesta Robert Hossein Wikimedia Commonsissa
Robert Hossein Internet Movie Databasessa. (englanniksi)
Rudolf Burkert

| Mitalit | Mitalit | Mitalit |  |
| --- | --- | --- | --- |
|  Rudolf Burkert vuonna 1928. |  Rudolf Burkert vuonna 1928. |  Rudolf Burkert vuonna 1928. |  |
Maa:   Tšekkoslovakia
Mäkihyppy
|  Olympialaiset  |  Olympialaiset  |  Olympialaiset  |  |
|  Pronssia | Sankt Moritz 1928 | Mäkihyppy |  |
| MM-kilpailut  | MM-kilpailut  | MM-kilpailut  |  |
|  Hopeaa | Innsbruck 1933 | Mäkihyppy |  |
Yhdistetty
| MM-kilpailut  | MM-kilpailut  | MM-kilpailut  |  |
|  Kultaa | Cortina d'Ampezzo 1927 | Yhdistetty |  |
Rudolf Burkert (31. lokakuuta 1904 Polubný – 7. kesäkuuta 1985) oli tšekkoslovakialainen yhdistetyn hiihtäjä ja mäkihyppääjä, joka kilpaili 1920- ja 1930-luvuilla.
Burkert saavutti mäkihypystä pronssia Sankt Moritzin olympialaisissa 1928. Samoissa kisoissa hän sijoittui yhdistetyssä 12:nneksi. MM-kisoissa Burkert voitti kultaa yhdistetystä 1927 ja hopeaa mäkihypystä 1933.
Aiheesta muualla

Rudolf Burkert Kansainvälinen hiihtoliitto (FIS). (englanniksi) (mäkihyppy)
Rudolf Burkert Kansainvälinen hiihtoliitto (FIS). (englanniksi) (yhdistetty)
NFL:n varaustilaisuus 2019

NFL:n varaustilaisuus 2019 (engl. 2019 NFL Draft) oli National Football Leaguen 84. varaustilaisuus. Varaustilaisuus pidettiin Nissan Stadiumilla Nashvillessä 25. – 27. huhtikuuta 2019. Tapahtuman ensimmäisenä pelaaja varattiin pelinrakentaja Kyler Murray. Murrayn varasi Arizona Cardinals. Alabaman yliopistosta varattiin 10 urheilijaa, mikä oli suurin määrä. Eniten varattiin tukimiehiä (33).
Valintaprosessi

Vuoden 2019 varaustilaisuuden hakuprosessin viimeiset hakijat olivat Cleveland/Canton, Kansas City, Tennessee, Denver ja Las Vegas. Näistä vain Las Vegasissa ei ole omaa joukkuetta NFL:ssä. Toukokuussa 2018 julkaistiin, että Nashville järjestää vuoden 2019 varaustilaisuuden.
Aikataulu ja televisiointi

Varaustilaisuuden ensimmäisenä päivänä torstaina 25. huhtikuuta varattiin vain ensimmäinen varauskierros. Perjantaina varattiin toinen ja kolmas kierros. Lauantaina varattiin loput kierrokset. Kaikki tapahtumat alkoivat keskipäivällä kello 12 paikallista aikaa. Kaikki tapahtumat pidettiin Nissan Stadiumilla.
Televisiointi- ja suoratoisto-oikeudet olivat NFL Networkilla, ABC:llä ja ESPN:llä.
Varaukset

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| C | Sentteri |  | CB | Kulmapuolustaja |  | DB | Puolustuksen takakentän pelaaja |  | DE | Puolustuksen uloin linjamies |
| DL | Puolustuksen linjamies |  | DT | Puolustuksen sisempi linjamies |  | FB | Blokkaava keskushyökkääjä |  | FS | Takapuolustaja |
| G | Hyökkäyksen sisempi linjamies |  | HB | Keskushyökkääjä |  | K | Potkaisija |  | KR | Potkunpalauttaja |
| LB | Tukimies |  | LS | Aloitussyötön antaja |  | OT | Hyökkäyksen ulompi linjamies |  | OL | Hyökkäyksen linjamies |
| NT | Keskimmäinen puolustuksen linjamies |  | P | Lentopotkaisija |  | PR | Lentopotkunpalauttaja |  | QB | Pelinrakentaja |
| RB | Keskushyökkääjä |  | S | Takapuolustaja |  | SS | Takapuolustaja |  | TB | Keskushyökkääjä |
| TE | Sisempi laitahyökkääjä |  | WR | Laitahyökkääjä |  |   |   |  |   |   |
Varaukset

|  | 7.* | 252. | New England Patriots | Ken Webster | CB | Mississippi |  |
|  | 7.* | 253. | Washington Redskins | Jordan Brailford | DE | Oklahoma State |  |
|  | 7.* | 254. | Arizona Cardinals | Caleb Wilson | TE | UCLA | Mr. Irrelevant |
: * Lisävarausvuoro
Tilastot > Yliopistoittain

10. suurinta yliopistoa
| # | Yliopisto | Määrä |
| --- | --- | --- |
| 1. | Alabama | 10 |
| 2. | Ohio State | 9 |
| 3. | Oklahoma, Washington | 8 |
| 5. | Georgia, Texas A&M | 7 |
| 7. | Auburn, Clemson, Notre Dame, Mississippi, Penn State | 6 |
Tilastot > Pelipaikoittain

| # | Pelipaikka | 1>  kierros | 2>  kierros | 3>  kierros | 4>  kierros | 5>  kierros | 6>  kierros | 7>  kierros | Yhteensä |
| --- | --- | --- | --- | --- | --- | --- | --- | --- | --- |
| 1. | LB | 4 | 2 | 6 | 2 | 12 | 4 | 3 | 33 |
| 2. | CB | 1 | 7 | 3 | 4 | 3 | 8 | 6 | 32 |
| 3. | WR | 2 | 7 | 4 | 3 | 2 | 6 | 4 | 28 |
| 4. | RB | 1 | 1 | 5 | 4 | 3 | 6 | 5 | 25 |
| 5. | DE | 5 | 0 | 4 | 5 | 2 | 2 | 6 | 24 |
| 6. | OT | 4 | 5 | 4 | 0 | 1 | 5 | 4 | 23 |
| 7. | DT | 6 | 1 | 2 | 2 | 3 | 3 | 4 | 21 |
| 8. | S | 2 | 4 | 2 | 5 | 2 | 3 | 1 | 19 |
| 9. | TE | 2 | 2 | 4 | 2 | 1 | 1 | 4 | 16 |
| 10. | G | 1 | 0 | 3 | 6 | 1 | 0 | 1 | 12 |
| 11. | QB | 3 | 1 | 1 | 2 | 2 | 2 | 0 | 11 |
| 12. | C | 1 | 2 | 0 | 0 | 0 | 1 | 1 | 5 |
| 13. | K | 0 | 0 | 0 | 0 | 2 | 0 | 0 | 2 |
| 13. | P | 0 | 0 | 0 | 1 | 1 | 0 | 0 | 2 |
| 15. | LS | 0 | 0 | 0 | 0 | 0 | 0 | 1 | 1 |
Móvri

Móvri-vuoren maisemia.
| --- | --- |
Sijainti:  Dytikí Achaḯa, Akhaia, Länsi-Kreikka, Kreikka
Korkeus merenpinnasta:  719 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Móvri (kreik. Μόβρη, joskus myös Μώβρη) on vuori ja vuorijono Peloponnesoksen niemimaan luoteisosassa Kreikassa. Sen korkeimman huipun korkeus on 719 metriä.
Móvri-vuori sijaitsee Akhaian alueyksikössä Dytikí Achaḯan kunnan alueella. Vuoren nimi oli alun perin Mavronéri (Μαυρονέρι, ”Musta vesi”). Se lyhentyi frankkivallan aikana muotoon Mávra (Μαύρα, ranskaksi Mauvre), johon nykyinen nimimuoto perustuu.
Dytikí Achaḯan kunnan osa Móvrin kunnallisyksikkö, entinen itsenäinen kunta, on saanut nimensä vuoresta.
Rudolf Beckman

Rudolf Karl Beckman (17. syyskuuta 1889 Jomala, Ahvenanmaa – 7. helmikuuta 1972 Helsinki) oli suomalainen juristi. Hän väitteli tohtoriksi 1936. Hän oli hallintoneuvos 1938–1959 ja Helsingin yliopiston merioikeuden dosentti 1936–1949. Hän edusti merioikeuden asiantuntijana Suomea eri yhteyksissä. Hän julkaisi useita teoksia merioikeuden alalta.
Beckman tuli ylioppilaaksi 1910 ja hän suoritti oikeustutkinnon 1915. Varatuomarin arvonimen Beckman sai 1917. Hän valmistui lakitieteen tohtoriksi 1936.
Beckman oli Turun hovioikeudessa kanslistina 1919 ja notaarina vuodesta 1919. Viskaaliksi hänet nimitettiin 1928, asessoriksi 1930 ja hovioikeudenneuvokseksi 1936. Samana vuonna hänet nimitettiin merioikeuden dosentiksi Helsingin yliopistoon. Beckman toimi 1936–1938 hän toimi lainvalmistelukunnan laintarkastusjaoston jäsenenä ja vuonna 1938 hän tuli hallintoneuvokseksi korkeimpaan hallinto-oikeuteen. Beckman julkaisi useita tutkielmia merioikeuden alalta ja oli mukana laatimassa ehdotusta uudeksi merioikeudeksi. Hän oli 1933-1938 Suomen valtuutettuna pohjoismaitten välisissä merioikeus- ja ilmaoikeuskonferensseissa. Beckman oli vuodesta 1937 lähtien merityökomitean puheenjohtajana ja vuodesta 1938 kansainvälistä merioikeutta varten Suomessa toimivan yhdistyksen puheenjohtajana.
Julkaisuja

Handbok i sjörätt (1929 suom. Merioikeuden käsikirja, Söderström, 1940.)
Om fartygsbefälhavarens rättsliga ställning (2 nid., 1936–45)
Finlands sjörätt (1940 suom. Suomen merioikeus: luentoja, Söderström, 1940)
Kortteenlampi (Hirvensalmi)

| Kortteenlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Hirvensalmi
Koordinaatit:  61°40′55″N, 26°47′13″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Pitkälampeen 
Järvinumero:  14.923.1.169
Mittaustietoja
Pinnankorkeus:  100,4 m  
Pituus:  510 m  
Leveys:  240 m  
Rantaviiva:  1,255 km  
Pinta-ala:  9,019 ha  
Saaria:  ei saaria 
 fiKortteenlampi 
Kortteenlampi  on Etelä-Savossa Hirvensalmella  Pöyryn lähellä sijaitseva lampi.
Maantietoa

Lampi on 510 metriä pitkä, 240 metriä leveä, ja sen pinta-ala on 9,0 hehtaaria. Lammella ei ole kartan mukaan saaria.  Sen rantaviivan pituus on 1,3 kilometriä.